text: әлікбай (әлмембай) қосаев (1905, алматы облысы, еңбекшіқазақ ауданы 16.11.1941, ресей, мәскеу ауданы, дубосеково темір жолы айырмасы) 2-дүниежүзілік соғысқа қатысушы, қатардағы жауынгер. 1934 жылы қосаев алматыда құрылыста жұмыс істеді. 1938 жылы қазақ институтының хирургиялық клиникасында санитар болып жұмыс істеді. 1941 жылы 18 шілдеде қосаев әскер қатарына шақырылып, алматыда құрылған 316- атқыштар дивизиясында болды. ол дубосеково темір жолы айырмасында болған панфиловшылар тобының аңызға айналған шайқасына катысушы. күші басым жаумен шайқаста ерлікпен қаза тапты. осы шайқаста корсеткен ерлігі үшін қосаевқа ксро жоғарғы кеңесі төралқасының жарлығымен кеңес одағының батыры атағы берілді (21.7.1942).